# **Πανεπιστήμιο Θεσσαλίας**

# **Τμήμα Οικονομικών Επιστημών**

**Οικονομική της Τεχνολογίας**

**Διδάσκων: Σταμπουλής Γεώργιος**

**Οδηγίες παρουσίασης επιστημονικών άρθρων[[1]](#footnote-1)**

Ποιος είναι ο τίτλος του άρθρου που θα παρουσιαστεί;

Πότε γράφτηκε το άρθρο και πού δημοσιεύτηκε;

Ποιος-α/οι είναι ο-η/οι συγραφέας/είς του άρθρου και τι γνωρίζετε για αυτόν-ή/ούς;

Δώστε μια μικρή περίληψη – περιγραφή του άρθρου όπως το καταλαβαίνετε εσείς – όχι την ΠΕΡΙΛΗΨΗ του άρθρου! (500-100λέξεις)

Ποιο είναι το θέμα-ερώτημα του άρθρου; Γιατί γράφτηκε, ποιος ο σκοπός του/της/των συγγραφέα/ων;

Ανήκει το άρθρο σε κάποιο/α θεωρητικό/ή ρεύμα/προσέγγιση, κλπ. και αν ναι, σε ποιο/α και γιατί; Γνωρίζετε άλλα παρόμοια άρθρα;

Ποια είναι η βασική θεώρηση ή οι πραγματικές υποθέσεις (π.χ. το περιβάλλον, οι επιχειρήσεις);

Ποιο είναι το βασικό επιχείρημα του άρθρου (τι υποστηρίζει/-ουν ο/οι συγγραφέας/είς);

Ποιο είναι το επίπεδο ανάλυσης και ποιο το εύρος του αντικειμένου της ανάλυσης (π.χ. η ανάλυση γίνεται σε επίπεδο επιχείρησης και καλύπτει τις εξαγωγές των επιχειρήσεων ενός οικονομικού τομέα, σε επίπεδο χώρας ή περιφέρειας);

Ποια είναι τα βασικά γεγονότα/δεδομένα τα οποία υποστηρίζουν αυτό το βασικό επιχείρημα του/της/ των συγγραφέα/-ών;

Σε ποια χρονική περίοδο, γεωγραφική περιοχή και κλάδο αφορούνβ τα εμπειρικά δεδομένα;

Ποια είναι η μεθοδολογία η οποία ακολουθείται στο άρθρο (π.χ. μελέτη περίπτωσης, η επαλήθευση μιας υπόθεσης);

Ποια είναι τα βασικά συμπεράσματα του άρθρου; Μπορούν τα συμπεράσματα αυτά να γενικευθούν; Είναι γενικά ή ανήκουν σε κάποιο συγκεκριμένο πλαίσιο; Τι περισσότερο θα μπορούσε να διερευνηθεί σε παρόμοια θέματα και πεδία;

Ποιες είναι οι πιο κρίσιμες βιβλιογραφικές αναφορές στο άρθρο και γιατί;

Ασκήστε κριτική στο άρθρο (θετική είτε αρνητική). (Γιατί σας «άρεσε» ή «δε σας άρεσε» το άρθρο, τι μάθατε από αυτό;)

Πως συνδέεται το άρθρο με το μάθημα στο πλαίσιο του οποίου σας ζητήθηκε να αναλύσετε αυτό το άρθρο;

1. επεξεργασία Π. Σκάγιαννη & Γ. Σταμπουλή [↑](#footnote-ref-1)